Παύλος Νικολάιεβιτς Ευδοκίμωφ

Ο Παύλος Νικολάγιεβιτς Ευδοκίμωφ (ρωσικά: Павел Николаевич Евдокимов - Πάβελ Νικολάγιεβιτς Εβντοκίμοφ)(1901-1970) ήταν Ρώσος θεολόγος και φιλόσοφος.

Βίος

Ο Ευδοκίμωφ γεννήθηκε στις 2 Αυγούστου 1901 στην Αγία Πετρούπολη. Οι γονείς του κατάγονταν από αριστοκρατικές οικογένειες: ο πατέρας του ήταν αξιωματικός του Ρωσικού στρατού. Το 1907, ο πατέρας του δολοφονείται από ένα τρομοκράτη στρατιώτη, ύστερα από την Επανάσταση του 1905-1907. Φοιτά στη Σχολή Ευελπίδων της Ρωσίας. Μετά τα γεγονότα του 1917 στη Ρωσία, έφυγε με τη μητέρα του για το Κίεβο, όπου σπουδάζει στη Θεολογική Ακαδημία της πόλης. Λίγο καιρό μετά επιστρατεύεται από τον Λευκό Στρατό (υποστηρικτές του Τσάρου κατά τον Ρωσικό Εμφύλιο), όπου υπηρετεί στο ιππικό για δύο χρόνια. 

Φεύγει για την Κωνσταντινούπολη, όπου εργάζεται οδηγός ταξί, σερβιτόρος και μάγειρας σε εστιατόριο. Τον Σεπτέμβριο του 1923, σε ηλικία 22 ετών, πηγαίνει στο Παρίσι και φοιτά στη Σορβόνη, απ' όπου λαμβάνει δίπλωμα φιλοσοφίας. Στη Γαλλία εργάζεται στη Citroën και στους σταθμούς των τρένων και του μετρό, καθαρίζοντας βαγόνια. Λαβάνει υποτροφία της Πανεπιστημιακής Αλληλοβοήθειας και γίνεται πρώτος Γραμματέας της Χριστιανικής Ενώσεως των Ρώσων Φοιτητών της Γαλλίας. Το 1924 εγγράφεται και παρακολουθεί μαθήματα στο αρτισύστατο από Ρώσους θεολόγους και θρησκευτικούς στοχαστές Ινστιτούτο του Αγίου Σέργιου και το 1928 λαμβάνει το δίπλωμά του.

Το 1927 εγκαθίασταται στη γαλλική πόλη Μεντόν, όπου γνωρίζει και παντρεύεται τη Γαλλορωσίδα Νατάσα Μπρούνελ, με την οποία αποκτά δύο παιδιά. Το 1940 μεταβαίνει στη Βαλένς, όπου ζει και εργάζεται παραδίδοντας ιδιαίτερα μαθήματα. Παράλληλα ετοιμάζει και καταθέτει στο Πανεπιστήμιο της Aix-en-Provence τη διδακτορική διατριβή του με θέμα: Ο Ντοστογιέφσκι και το πρόβλημα του Κακού

Από το 1945 μέχρι το 1962 διευθύνει το φοιτητικό οικοτροφίο της Cimade σε προάστιο του Παρισιού.
Από το 1948 γίνεται το βασικό στέλεχος της Ορθόδοξης αντιπροσωπείας στο Παγκόσμιο Συμβούλιο Εκκλησιών και καθηγητής στο Οικουμενικό Ινστιτούτο του Bossey. To 1948 εκλέγεται καθηγητής της Ηθικής Θεολογίας στο Ορθόδοξο θεολογικό Ινστιτούτο του Αγίου Σεργίου στο Παρίσι,  με διδακτορική διατριβή Η Ορθοδοξία. Το 1960 προσκλήθηκε να διδάξει στο Καθολικό Ινστιτούτο του Παρισιού. Παρακολούθησε τις εργασίες της Β' Βατικανής Συνόδου ως επίσημος παρατηρητής της Ορθόδοξης Εκκλησίας.Το 1968 αναγορεύθηκε επίτιμος Διδάκτωρ της Θεολογικής Σχολής Θεσσαλονίκης. Πέθανε στο Παρίσι στις 16 Σεπτεμβρίου 1970.

Η θεολογική σκέψη του Ευδοκίμωφ
Ο Θεολογικός στοχασμός του Ευδοκίμωφ δεν υπόκειται σε συστηματική παρουσίαση: ο Christopher P.Klofft την παρομοιάζει με μία σπειροειδή αλλά διακεκομμένη γραμμή.

Συγγραφικό έργο
La femme et la slut du monde, 1958 (Η γυναίκα και η σωτηρία του κόσμου, μτφρ.Νίκος Ματσούκας, εκδ.Π.Πουρναράς, 1992)
L' Orthodoxie, 1959( Ἡ Ὀρθοδοξία, μτφρ.Ἀγαμέμνονος Τ. Μουρτζόπουλου, ἐκδ. Β. Ρηγοπούλου, Θεσσαλονίκη 1972)
Gogol et Dostoievsky, ou la descente aux enfers, 1961
Le scrament de l;amour (le mystere conjugal a la lumiere de la tradition Orthodoxe), 1962
Les ages de la vie spritualite, 1964
La priere de l'Eglse d'Orient(La liturgie de St.Jean Chrysostome), 1966 (Η Προσευχή της Ανατολικής Εκκλησίας : Η βυζαντινή λειτουργία του Αγίου Ιωάννου του Χρυσοστόμου, Παύλου Ευδοκίμωφ, μτφρ. Μαρία Παπαζάχου, Δημήτριος Τζέρπος, εκδ. Αποστολική Διακονία Εκκλησίας της Ελλάδος, Αθήνα, 1997)
La connaissance de Dieu selon la Tradition Orientale, 1968(Η Πάλη με τον θεόν, Παύλου Ευδοκίμωφ, Μτφρ.. Ι. Κ. Παπαδοπούλου, Πατριαρχικόν Ίδρυμα Πατερικών Μελετών,Θεσσαλονίκη, 1970)
Le Christ dans la Tradition Orthodoxe, 1969
L'Art de l' Icone. Theologie de la Beaute, 1970, (μτφρ.Η Τέχνη της εικόνας : θεολογία της ωραιότητος, μτφρ.Χαραλαμπίδης, Κώστας, εκδ.Π.Πουρναράς, 1980)

Παραπομπές

Πηγές
Π.Β.Πάσχου, Ο διάλογος με τη Δύση για τον Θεό και τον Άνθρωπο. Η ποιητική θεολογία του Pavel Nicolaievitch Evdokimov, εκδ.Αρμός, Αθήνα, 1995
Θεολογική Σχολή Αριστοτελείου Πανεπιστημίου Θεσσαλονίκης:60 χρόνια προσφοράς στην Ιερά επιστήμη (1946 – 2006)
Christopher P.Klofft,«GENDER AND THE PROCESS OF MORAL DEVELOPMENT IN THE THOUGHT OF PAUL EVDOKIMOV», Theological Studies, ( Mar. 2005), τομ.66 σελ.69-95

Βιβλιογαφία
Stavros Fotiou, «Theos Philanthropos: Paul Evdokimov’s Theological Witness»The Greek Orthodox Theological Review (τόμος 55, τχ.1-4, 2010), σελ.199 κ.εξ

Εξωτερικοί σύνδεσμοι
Pavel Nikolaevich Evdokimov
Paul Evdokimov, Το Άγιο Πνεύμα στην Ορθόδοξη Παράδοση 
ORTHODOXY. By Paul Evdokimov. Hyde Park, NY: New City, 2011.
Woman and the Salvation of the World 

Ρώσοι θεολόγοι
Ρώσοι φιλόσοφοι